אביחי שילה

אביחי שילה (נולד ב-29 בינואר 1979) הוא שחקן במאי ויוצר ישראלי, בוגר בית ספר לקולנוע יהודי תורת החיים וזוכה פרס שר ההשכלה הגבוהה לתרבות יהודית ולתיאטרון ע"ש אורי אורבך ז"ל לשנת 2020, תש"פ.

מוכר בתחום המשחק כשחקן-יוצר המעלה לרוב נושאים לא מדוברים או מושתקים בחברה הישראלית ובמיוחד בזכות יצירתו האחרונה 'מי שלחם' המספרת את סיפורו בה הוא רואה כשליחות הגדולה של חייו.

ביוגרפיה 
נולד וגדל בעיר פתח תקווה, בן להורים גרושים.
גדל בשנות ילדותו ונעוריו עם אימו אשר הייתה מכורה לטיפה המרה ובגילופיה היה סובל ממנה.
לאחר כמה זמן נישאה אימו בשנית. אביו החורג היה נוהג לפגוע בזהותו הגברית של אביחי לעיתים אף בידיעת אימו.

באותה עת אביחי למד בבית הספר היסודי "נצח ישראל" ולאחר מכן עבר לישיבה התיכונית "נחל יצחק" שבמושב נחלים.
בשנת 1997 אביחי החל את לימודיו בישיבת ההסדר הגבוהה ביישוב שילה. את שירותו הצבאי עשה במסגרת תוכנית ההסדר בחטיבת הנח"ל.

בשנת 2000 בעקבות משבר אישי עזב את עיר הולדתו ומאז ועד היום מתגורר ביישוב שילה.

בשנים 2007–2009 החל את עבודתו כמשווק בתיאטרון רפרטוארי החרדי "נקודה טובה" שם היה המפגש הראשון שלו עם עולם התיאטרון.

בשנת 2010 החל את עבודתו כשחקן מטעם תנועת "מבראשית" ובעקבות כך יצא לדרך עצמאית כשחקן יוצר. במקביל הוא החל את לימודי
המשחק שלו בבית הספר למשחק ולקולנוע יהודי תורת החיים שנמצא ביישוב יד בנימין.

בשנת 2011 הקים אביחי את מרכז הפעילויות "דוסיטרי" בהן הוא הציג הצגות ופעילויות לילדים ולנוער שעסקו בעיקר סביב מעגל השנה.

בשנת 2014 השתתף אביחי בתפקיד ראשי בסרט קצר של הבמאי מוטי מאור בשם "ערירי". הסרט זכה בפרס הסרט הטוב ביותר בפסטיבל
קולנוע יהודי שהתקיים ביד בנימין.

בשנת 2015 אביחי יצר יחד עם הנהלת מתחם "הגולה" ויונתן דובוב שבפתח תקווה ערבי חשיפה תחת השם "מגדלור" לאמני במה צעירים,
שבעיקר משויכים למגזר הדתי-לאומי, ובמקביל החל לקבל חשיפה מקצועית וציבורית.

בשנת 2017 לקה אביחי בגידול סרטני בפניו (לימפומה של העור) אשר אילץ אותו להתחיל בטיפולים ולהפסיק את פרויקט מגדלור.

מי שלחם 
לאחר שהבריא, החליט לשכתב את סיפור חייו לכדי מופע יחיד אוטוביוגרפי, ובשנת 2018 הוציא לאור את המופע
'מי שלחם' איתו הוא מופיע עד היום. בשנת 2020 זכה על יצירתו בפרס השר לתרבות יהודית בתחום התיאטרון ע"ש השר אורי אורבך ז"ל.

ב-2021 החליט לערוך שינויים משמעותיים במופע על מנת שיתאים לקהל רחב יותר של גילאים ומגזרים.

קולנוע, פרויקטים ופרסומות 
 "ערירי", מוטי מאור, 2014
 "חלון הזדמנויות", מני וקשטוק, 2017
 "מקימי", אור רייכרט, 2017
 "עונג שבת", מני וקשטוק, 2018
 "במבליק", הלל קליין, 2019
 "מקימי", איתוש הפקות, 2019
 "חיים של טובה", אולפני אתרוג, 2019
 "ביצת הפתעה", מוטי מאור, 2020
 "על הניסים", מוטי מאור, 2021
 "חיים אחרי המוות", ינון וייל, 2021
 "שיחה במשפחה", לאה הונגר, 2021
 "speak", איתוש הפקות, 2021

תיאטרון 
 "מי שלחם", מופע עבור מבוגרים ונוער שהפיק בהשראת סיפור חייו
 "דו-פרצופי" הצגה בה הקהל מנהל עימות אידיאלוגי עם דמות פיקטיבית המזדהה לראשונה כחילוני קיצוני ולאחר מכן כחרדי קיצוני
 "שאדע שסלחת" סיפורו של שלמה כהן, עולה חדש מצרפת שהתדרדר לגניבה ופגע רגשית באימו
 "מי אתה אתרוג" הצגה לילדים לכבוד חג סוכות
 "אני רוצה גם" הצגת בובות לילדים
 "אור איתן" פעילות לילדים לכבוד חג החנוכה המלווה במשחק, בווידאו ובשירי חג החנוכה
 "מה ששלי של מי" הצגה לכבוד חג סוכות העוסקת בענווה וצניעות
 "האגרת" הצגת יחיד המשחק ארבע דמויות מתקופת בית המקדש השני המותאמת לימי ספירת העומר ובין המצרים
 "מילת קסמים" דמויות שונות בהיסטוריה המקיימות מפגש עם השפה העברית
 "לכל שירייך" דמויות שונות המתארות את קסמה המיוחד של ירושלים
 "בואו נעשה כאן סדר" פעילות לילדים לקראת ליל הסדר
 "יש כאלו ויש כאלו" סיפור על סנדלר המואס בעבודתו ויוצא למסע אחרי הגשמה עצמית
 "הוא היה אומר" פעילות העוסקת במסכת אבות ובדמותו של הלל הזקן
 "הצד המואר שבך" מפגש אישי בו אביחי מעניק מניסיונו האישי כלים להתמודדות עם קשיי החיים

קישורים חיצוניים 

 

 מי שלחם, אתר עבור רכזי מוסדות חינוך, תרבות וקהילה
 קולנוע דת, אמנות יהודית
 גברים מדברים, פורום יוצאים לאור

הערות שוליים 
 "הוענקו לזוכים פרסי השר לתרבות יהודית ע"ש אורי אורבך ז"ל",חדר מצב, 14 מרץ 2021
 
 "להתמודד עם הפגיעה על הבמה", ערוץ 7, 5 נובמבר 2018
 "אמילי והפרופסור", ראיון ברשת ב, 14 אוקטובר 2018
 "לא תתעלם", עולם קטן
 "הסתרתי גם מעצמי", כאן 11, 3 אפריל 2021

שחקני קולנוע וטלוויזיה ישראלים
שחקני תיאטרון ישראלים
במאי תיאטרון יהודים
במאי תיאטרון ישראלים
תסריטאים ישראלים
תסריטאי קולנוע ישראלים
בוגרי בית הספר נצח ישראל (פתח תקווה)
בוגרי ישיבת נחלים
כותבי אוטוביוגרפיה ישראלים
זוכי פרסים ישראליים
זוכי פרס שר החינוך לתרבות יהודית
זוכי פרסים ישראליים לתיאטרון
שילה: אישים
ישראלים שנולדו ב-1979